เรื่องร้องเรียน: ทีมงานนี้เอาสติ๊กเกอร์มาติดประตูบ้าน พื้นที่บุคคลไม่ได้รับอนุญาตค่ะ แกะไม่ออกเลย
การดำเนินการของเจ้าหน้าที่: ขอบพระคุณที่แจ้งปัญหาเข้ามาครับ สำหรับเรื่องป้ายการหาเสียงนั้น สำนักงานเขตป้อมปราบ ขอเรียนดังนี้ 1 เรื่องป้ายหาเสียงนั้น เมื่อกรณีท่านร้องเรียนมา เป็นพื้นที่ส่วนบุคคล จึงนอกเหนืออำนาจของเจ้าหน้าที่สำนักงานเขตที่จะไปดำเนินการให้ได้ หากท่านพบว่า ท่านได้รับความเดือดร้อนเสียหาย จากการกระทำของผู้บุกรุก ไปติดป้ายหาเสียง ที่บ้านของท่านโดยไม่ได้รับอนุญาต หากมีมูลการกระทำความผิดทางอาญา ท่านสามารถดำเนินคดีอาญากับผู้กระทำความผิดในฐานบุกรุกตามประมวลกฎหมายอาญามาตรา 362 ได้ หรือในทางแพ่ง การที่ท่าน ได้รับความเดือดร้อนเสียหาย ผู้ติดป้ายหาเสียง โดยไม่ได้รับอนุญาตจากท่าน ถือเป็นการละเมิดต่อท่านตามประมวลกฎหมายแพ่งและพาณิชย์มาตรา 420 ท่านถูกโต้แย้งสิทธิ์ จึงสามารถนำคดีไปสู่ศาลได้ตามมาตรา 55 แห่งประมวลกฎหมายวิธีพิจารณาความแพ่ง อย่างไรก็ตาม หากท่านไม่ประสงค์จะดำเนินการด้านคดีกับผู้ กระทำการติดป้ายหรือทีมงานโดยไม่ได้รับอนุญาตจากท่าน เรื่องการติดป้ายหาเสียงนั้น เป็นอำนาจหน้าที่ของคณะกรรมการการเลือกตั้งในพื้นที่ ตามกฎหมายเลือกตั้ง เนื่องจากช่วงนี้ เป็นที่ทราบกันดีว่า อยู่ในระหว่างเลือกตั้งสมาชิกสภาผู้แทนราษฎร ขอให้ท่านประสานสำนักงานคณะกรรมการการเลือกตั้งในเขตพื้นที่ เพื่อแจ้งให้ผู้ กระทำการติดป้ายหาเสียงดำเนินการแก้ไขให้ถูกต้องตามกฎหมาย  อย่างไรก็ตาม เจ้าหน้าที่ของสำนักงานเขต ในฐานะส่วนราชการด้วยกัน จะพยายามประสานงานกับสำนักงานคณะกรรมการการเลือกตั้งในเขตพื้นที่ เพื่อให้ได้รับทราบปัญหาความเดือดร้อนของประชาชนในกรณีดังกล่าวต่อไป จึงเรียนมาเพื่อโปรดทราบ/
ความเห็นของผู้แจ้ง: ถึงช่วยไม่ได้แต่แนะนำกฏหมายได้ดี ขอบคุณค่ะ
พื้นที่: แขวงคลองมหานาค เขตป้อมปราบศัตรูพ่าย กรุงเทพมหานคร